title: Σύσταση (ΕΕ) 2022/495 της Επιτροπής της 25ης Μαρτίου 2022 για την παρακολούθηση της παρουσίας φουρανίου και αλκυλοφουρανίων στα τρόφιμα

text:
               28.3.2022

               EL

               Επίσημη Εφημερίδα της Ευρωπαϊκής Ένωσης

               L 100/60

      ΣΥΣΤΑΣΗ (ΕΕ) 2022/495 ΤΗΣ ΕΠΙΤΡΟΠΗΣ
      της 25ης Μαρτίου 2022
      για την παρακολούθηση της παρουσίας φουρανίου και αλκυλοφουρανίων στα τρόφιμα
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
      Εκτιμώντας τα ακόλουθα:

                  (1)

                  Το φουράνιο και τα αλκυλοφουράνια, τα οποία περιλαμβάνουν μεθυλοφουράνια, όπως το 2-μεθυλοφουράνιο, το 3-μεθυλοφουράνιο και το 2,5-διμεθυλοφουράνιο, αποτελούν επιμολυντές διεργασίας που σχηματίζονται σε τρόφιμα κατά τη θερμική επεξεργασία τους.

                  (2)

                  Η επιστημονική ομάδα της Ευρωπαϊκής Αρχής για την Ασφάλεια των Τροφίμων (EFSA) με θέμα τις μολυσματικές προσμείξεις στην τροφική αλυσίδα εξέδωσε το 2017 μια επιστημονική γνώμη σχετικά με τους κινδύνους που ενέχει για τη δημόσια υγεία η παρουσία φουρανίου και μεθυλοφουρανίων στα τρόφιμα (1). Συμπέρανε ότι τα τρέχοντα επίπεδα έκθεσης σε φουράνιο αποτελούν λόγο ανησυχίας για τη δημόσια υγεία. Όσον αφορά τα μεθυλοφουράνια, η γνώμη κατέληξε στο συμπέρασμα ότι μπορούν να αυξήσουν σημαντικά τη συνολική έκθεση στο φουράνιο και τα αλκυλοφουράνια και, κατά συνέπεια, να ενισχύσουν την ανησυχία για τη δημόσια υγεία. Ωστόσο, καθώς δεν υπάρχουν στοιχεία σχετικά με την παρουσία μεθυλοφουρανίων στα τρόφιμα, η EFSA συνέστησε να συγκεντρωθούν πρόσθετα στοιχεία στον τομέα αυτό. Συγκεκριμένα, έχει αναφερθεί η παρουσία φουρανίου και αλκυλοφουρανίων στον καφέ, τις παιδικές τροφές σε βαζάκια, τις έτοιμες σούπες, τα πατατάκια, τους χυμούς φρούτων, τα δημητριακά προγεύματος, τα μπισκότα, τα κράκερς και το ψωμί τύπου φρυγανιάς.

                  (3)

                  Το 2-μεθυλοφουράνιο και το 3-μεθυλοφουράνιο μπορούν να ποσοτικοποιηθούν αξιόπιστα με τις επί του παρόντος διαθέσιμες μεθόδους ανάλυσης, αλλά για την αξιόπιστη ανάλυση του 2,5-διμεθυλοφουρανίου απαιτούνται περαιτέρω εργασίες. Ωστόσο, εάν η χρησιμοποιούμενη μέθοδος ανάλυσης το επιτρέπει, κρίνεται κατάλληλο να αναλυθεί και να προσδιοριστεί ποσοτικά το 2,5-διμεθυλοφουράνιο και να υποβληθούν τα σχετικά στοιχεία.

                  (4)

                  Επιπλέον, στην επιστημονική βιβλιογραφία επισημάνθηκε πρόσφατα η παρουσία προσμείξεων τροφίμων σχετιζόμενων με αλκυλοφουράνια εκτός των μεθυλοφουρανίων, όπως το 2-πεντυλοφουράνιο και το 2-αιθυλοφουράνιο. Κρίνεται συνεπώς κατάλληλο να γίνει ανάλυση και ποσοτικός προσδιορισμός παρόμοιων πρόσθετων αλκυλοφουρανίων (εκτός των μεθυλοφουρανίων), εφόσον η μέθοδος ανάλυσης είναι αξιόπιστη για τον σκοπό αυτό.

                  (5)

                  Τα αποτελέσματα της παρακολούθησης του φουρανίου και των αλκυλοφουρανίων πρέπει να είναι αξιόπιστα και συγκρίσιμα. Κατά συνέπεια, κρίνεται κατάλληλο να δοθούν οδηγίες σχετικά με τα κριτήρια δειγματοληψίας και αναλυτικών επιδόσεων.

                  (6)

                  Η EFSA έχει εντολή από την Ευρωπαϊκή Επιτροπή να συλλέξει όλα τα διαθέσιμα στοιχεία σχετικά με την εμφάνιση χημικών προσμείξεων στα τρόφιμα και τις ζωοτροφές. Τα στοιχεία αυτά χρησιμοποιούνται στις επιστημονικές γνώμες της EFSA σχετικά με τις προσμείξεις στα τρόφιμα και τις ζωοτροφές.

                  (7)

                  Κατά συνέπεια, κρίνεται κατάλληλο να εκδοθεί σύσταση ώστε το φουράνιο και τα αλκυλοφουράνια να αποτελέσουν αντικείμενο παρακολούθησης και τα σχετικά στοιχεία να υποβληθούν στην EFSA,

            ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

                  1.

                  Τα κράτη μέλη οφείλουν, με την ενεργό συμμετοχή των υπευθύνων επιχειρήσεων τροφίμων, να παρακολουθούν το φουράνιο, το 2-μεθυλοφουράνιο και το 3-μεθυλοφουράνιο στα τρόφιμα, συγκεκριμένα στον καφέ, τις παιδικές τροφές σε βαζάκια (συμπεριλαμβανομένων των παιδικών τροφών σε δοχεία, σωληνάρια και σακουλάκια), τις έτοιμες σούπες, τα πατατάκια, τους χυμούς φρούτων, τα δημητριακά προγεύματος, τα μπισκότα, τα κράκερς και το ψωμί τύπου φρυγανιάς.

                  2.

                  Για να εξασφαλιστεί ότι τα δείγματα είναι αντιπροσωπευτικά, τα κράτη μέλη θα πρέπει να ακολουθούν τις διαδικασίες δειγματοληψίας που καθορίζονται στο μέρος Β του παραρτήματος του κανονισμού (ΕΚ) αριθ. 333/2007 της Επιτροπής (2). Οι υπεύθυνοι επιχειρήσεων τροφίμων θα πρέπει επίσης να εφαρμόζουν την εν λόγω διαδικασία δειγματοληψίας ή ισοδύναμη αυτής, ούτως ώστε να εξασφαλίζεται ότι το δείγμα είναι αντιπροσωπευτικό.

                  3.

                  Για την ανάλυση του φουρανίου, του 2-μεθυλοφουρανίου και του 3-μεθυλοφουρανίου στον καφέ και στις παιδικές τροφές σε βαζάκια, τα κράτη μέλη και οι υπεύθυνοι επιχειρήσεων τροφίμων θα πρέπει να χρησιμοποιούν μέθοδο που συμμορφώνεται με τα ακόλουθα κριτήρια:

                                 Παράμετρος

                                 Κριτήριο

                              Ειδικότητα

                              Απουσία παρεμβολών που οφείλονται στη μήτρα ή στο φάσμα

                              Τυφλά δείγματα

                              Κάτω από το όριο ανίχνευσης (LOD)

                              Επαναληψιμότητα (RSDr)

                              0,66 επί το RSDR όπως προκύπτει από την (τροποποιημένη) εξίσωση Horwitz

                              Αναπαραγωγιμότητα (RSDR)

                              Όπως προκύπτει από την (τροποποιημένη) εξίσωση Horwitz

                              Ανάκτηση

                              80 – 110 %

                              Όριο ανίχνευσης (LOD)

                              Τρία δέκατα του LOQ

                              Όριο ποσοτικού προσδιορισμού (LOQ)

                              Για τον καφέ: όχι πάνω από 20 μg/kg
                              Για τις παιδικές τροφές σε βαζάκια: 5 μg/kg

                        Για την ανάλυση του φουρανίου στα τρόφιμα εκτός του καφέ και των παιδικών τροφών σε βαζάκια, τα κράτη μέλη και οι υπεύθυνοι επιχειρήσεων τροφίμων θα πρέπει να χρησιμοποιούν μέθοδο που συμμορφώνεται με τα κριτήρια αυτά και το όριο ποσοτικού προσδιορισμού (LOQ) δεν θα πρέπει να υπερβαίνει τα 5 μg/kg.
                  Για την ανάλυση του 2-μεθυλοφουρανίου και του 3-μεθυλοφουρανίου στα τρόφιμα εκτός του καφέ και των παιδικών τροφών σε βαζάκια, τα εργαστήρια θα πρέπει να εφαρμόζουν διαδικασίες ποιοτικού ελέγχου για να διασφαλίζουν την αξιοπιστία των λαμβανόμενων αναλυτικών αποτελεσμάτων, όταν το LOQ δεν πρέπει να υπερβαίνει τα 5 μg/kg.

                  4.

                  Εάν η χρησιμοποιούμενη μέθοδος ανάλυσης επιτρέπει τον προσδιορισμό των αλκυλοφουρανίων εκτός του 2-μεθυλοφουρανίου και του 3-μεθυλοφουρανίου, τα κράτη μέλη και οι υπεύθυνοι επιχειρήσεων τροφίμων θα πρέπει να προσδιορίζουν τα εν λόγω αλκυλοφουράνια.

                  5.

                  Τα κράτη μέλη και οι υπεύθυνοι επιχειρήσεων τροφίμων θα πρέπει να παρέχουν τα αποτελέσματα της παρακολούθησής τους στην EFSA έως τις 30 Ιουνίου κάθε έτους, σύμφωνα με τις απαιτήσεις που περιέχονται στις κατευθυντήριες γραμμές της EFSA για την τυποποιημένη περιγραφή δειγμάτων (SSD) σχετικά με τα τρόφιμα και τις ζωοτροφές καθώς και τις πρόσθετες ειδικές απαιτήσεις για την υποβολή στοιχείων (3).

         Βρυξέλλες, 25 Μαρτίου 2022.

               Για την Επιτροπή

            Στέλλα ΚΥΡΙΑΚΙΔΟΥ

               Μέλος της Επιτροπής

         (1)  Ομάδα CONTAM της EFSA (Ομάδα της EFSA για τις μολυσματικές προσμείξεις στην τροφική αλυσίδα), Επιστημονική γνώμη σχετικά με τους κινδύνους για τη δημόσια υγεία που συνδέονται με την παρουσία του φουρανίου και μεθυλοφουρανίων στα τρόφιμα. EFSA Journal 2017·15(10):5005, 142 σ. https://doi.org/10.2903/j.efsa.2017,5005

         (2)  Κανονισμός (ΕΚ) αριθ. 333/2007 της Επιτροπής, της 28ης Μαρτίου 2007, για τον καθορισμό μεθόδων δειγματοληψίας και ανάλυσης για τον επίσημο έλεγχο των επιπέδων μολύβδου, καδμίου, υδραργύρου, ανόργανου κασσιτέρου, 3-μονοχλωροπροπανοδιόλης και βενζο[a]πυρενίου στα τρόφιμα (ΕΕ L 88 της 29.3.2007, σ. 29).

         (3)  https://www.efsa.europa.eu/en/call/call-continuous-collection-chemical-contaminants-occurrence-data-0


title: Σύσταση (EE) 2021/1459 του Συμβουλίου της 9ης Σεπτεμβρίου 2021 για την τροποποίηση της σύστασης (ΕΕ) 2020/912 του Συμβουλίου σχετικά με τον προσωρινό περιορισμό των μη αναγκαίων ταξιδιών προς την ΕΕ και την πιθανή άρση του εν λόγω περιορισμού

text:
                  10.9.2021

                  EL

                  Επίσημη Εφημερίδα της Ευρωπαϊκής Ένωσης

                  L 320/1

         ΣΥΣΤΑΣΗ (EE) 2021/1459 ΤΟΥ ΣΥΜΒΟΥΛΙΟΥ
         της 9ης Σεπτεμβρίου 2021
         για την τροποποίηση της σύστασης (ΕΕ) 2020/912 του Συμβουλίου σχετικά με τον προσωρινό περιορισμό των μη αναγκαίων ταξιδιών προς την ΕΕ και την πιθανή άρση του εν λόγω περιορισμού
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχεία β) και ε) και το άρθρο 292 πρώτη και δεύτερη περίοδος,
         Εκτιμώντας τα ακόλουθα:

                     1)

                     Στις 30 Ιουνίου 2020, το Συμβούλιο εξέδωσε σύσταση σχετικά με τον προσωρινό περιορισμό των μη αναγκαίων ταξιδιών προς την ΕΕ και την πιθανή άρση του εν λόγω περιορισμού (1) («σύσταση του Συμβουλίου»).

                     2)

                     Έκτοτε, το Συμβούλιο εξέδωσε τις συστάσεις (ΕΕ) 2020/1052 (2), (ΕΕ) 2020/1144 (3), (ΕΕ) 2020/1186 (4), (ΕΕ) 2020/1551 (5), (ΕΕ) 2020/2169 (6), (ΕΕ) 2021/89 (7), (ΕΕ) 2021/132 (8), (ΕΕ) 2021/767 (9), (ΕΕ) 2021/892 (10), (ΕΕ) 2021/992 (11), (ΕΕ) 2021/1085 (12), (ΕΕ) 2021/1170 (13) και (ΕΕ) 2021/1346 (14) για την τροποποίηση της σύστασης (ΕΕ) 2020/912 του Συμβουλίου σχετικά με τον προσωρινό περιορισμό των μη αναγκαίων ταξιδιών προς την ΕΕ και την πιθανή άρση του εν λόγω περιορισμού.

                     3)

                     Στις 20 Μαΐου 2021 το Συμβούλιο εξέδωσε τη σύσταση (ΕΕ) 2021/816 για την τροποποίηση της σύστασης (ΕΕ) 2020/912 του Συμβουλίου σχετικά με τον προσωρινό περιορισμό των μη αναγκαίων ταξιδιών προς την ΕΕ και την πιθανή άρση του εν λόγω περιορισμού (15), προκειμένου να επικαιροποιηθούν τα κριτήρια που χρησιμοποιούνται για την αξιολόγηση του κατά πόσον τα μη αναγκαία ταξίδια από τρίτες χώρες είναι ασφαλή και θα πρέπει να επιτρέπονται.

                     4)

                     Σύμφωνα με τη σύσταση του Συμβουλίου, τα κράτη μέλη θα πρέπει να άρουν σταδιακά τον προσωρινό περιορισμό των μη αναγκαίων ταξιδιών προς την ΕΕ από την 1η Ιουλίου 2020 με συντονισμένο τρόπο αναφορικά με τους κατοίκους των τρίτων χωρών που απαριθμούνται στο παράρτημα I της σύστασης του Συμβουλίου. Κάθε δύο εβδομάδες, ο κατάλογος των τρίτων χωρών του παραρτήματος Ι θα πρέπει να επανεξετάζεται και, κατά περίπτωση, να επικαιροποιείται από το Συμβούλιο, κατόπιν στενής συνεννόησης με την Επιτροπή και με τους αρμόδιους οργανισμούς και υπηρεσίες της ΕΕ, μετά από συνολική αξιολόγηση με βάση τη μεθοδολογία, τα κριτήρια και τις πληροφορίες που αναφέρονται στη σύσταση του Συμβουλίου.

                     5)

                     Εν τω μεταξύ διεξήχθησαν συζητήσεις στο πλαίσιο του Συμβουλίου, σε στενή συνεννόηση με την Επιτροπή και με τους αρμόδιους οργανισμούς και υπηρεσίες της ΕΕ, σχετικά με την επανεξέταση του καταλόγου τρίτων χωρών που παρατίθεται στο παράρτημα I της σύστασης του Συμβουλίου και κατ’ εφαρμογή των κριτηρίων και της μεθοδολογίας που καθορίζονται σε αυτήν, όπως τροποποιήθηκε από τη σύσταση (ΕΕ) 2021/816. Κατόπιν αυτών των συζητήσεων, ο κατάλογος τρίτων χωρών που παρατίθεται στο παράρτημα I θα πρέπει να τροποποιηθεί. Ειδικότερα, η Ουρουγουάη θα πρέπει να προστεθεί στον κατάλογο και η Αλβανία, η Αρμενία, το Αζερμπαϊτζάν, το Σουλτανάτο του Μπρουνέι, η Ιαπωνία και η Σερβία θα πρέπει να διαγραφούν από τον κατάλογο.

                     6)

                     Οι συνοριακοί έλεγχοι εξυπηρετούν τα συμφέροντα όχι μόνον του κράτους μέλους στα εξωτερικά σύνορα του οποίου διεξάγονται, αλλά όλων των κρατών μελών που έχουν καταργήσει τους ελέγχους στα εσωτερικά σύνορα. Ως εκ τούτου, τα κράτη μέλη θα πρέπει να μεριμνούν για τον συντονισμό των μέτρων που λαμβάνονται στα εξωτερικά σύνορα προκειμένου να διασφαλίζεται η εύρυθμη λειτουργία του χώρου Σένγκεν. Για τον σκοπό αυτόν, από τις 9 Σεπτεμβρίου 2021 τα κράτη μέλη θα πρέπει να συνεχίσουν να αίρουν τον προσωρινό περιορισμό των μη αναγκαίων ταξιδιών προς την ΕΕ με συντονισμένο τρόπο αναφορικά με τους κατοίκους των τρίτων χωρών, των ειδικών διοικητικών περιοχών και των λοιπών οντοτήτων και εδαφικών αρχών που απαριθμούνται στο παράρτημα I της σύστασης του Συμβουλίου, όπως τροποποιείται από την παρούσα σύσταση.

                     7)

                     Σύμφωνα με τα άρθρα 1 και 2 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη ΣΛΕΕ, η Δανία δεν συμμετέχει στη θέσπιση της παρούσας σύστασης και δεν δεσμεύεται από αυτήν ούτε υπόκειται στην εφαρμογή της. Δεδομένου ότι η παρούσα σύσταση αναπτύσσει περαιτέρω το κεκτημένο του Σένγκεν, η Δανία πρέπει να αποφασίσει, σύμφωνα με το άρθρο 4 του εν λόγω πρωτοκόλλου, εντός έξι μηνών αφότου το Συμβούλιο αποφασίσει επί της παρούσας σύστασης, αν θα την εφαρμόσει.

                     8)

                     Η παρούσα σύσταση συνιστά ανάπτυξη των διατάξεων του κεκτημένου του Σένγκεν στις οποίες δεν συμμετέχει η Ιρλανδία, σύμφωνα με την απόφαση 2002/192/ΕΚ του Συμβουλίου (16). Ως εκ τούτου, η Ιρλανδία δεν συμμετέχει στην έκδοσή της και δεν δεσμεύεται από αυτήν ούτε υπόκειται στην εφαρμογή της.

                     9)

                     Όσον αφορά την Ισλανδία και τη Νορβηγία, η παρούσα σύσταση αποτελεί ανάπτυξη των διατάξεων του κεκτημένου του Σένγκεν, κατά την έννοια της συμφωνίας που έχει συναφθεί από το Συμβούλιο της Ευρωπαϊκής Ένωσης, τη Δημοκρατία της Ισλανδίας και το Βασίλειο της Νορβηγίας για τη σύνδεση των δύο αυτών κρατών με την υλοποίηση, την εφαρμογή και την ανάπτυξη του κεκτημένου του Σένγκεν, οι οποίες διατάξεις εμπίπτουν στον τομέα στον οποίο αναφέρεται το άρθρο 1 σημείο Α της απόφασης 1999/437/ΕΚ του Συμβουλίου (17).

                     10)

                     Όσον αφορά την Ελβετία, η παρούσα σύσταση αποτελεί ανάπτυξη των διατάξεων του κεκτημένου του Σένγκεν, κατά την έννοια της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν, οι οποίες διατάξεις εμπίπτουν στον τομέα στον οποίο αναφέρεται το άρθρο 1 σημείο Α της απόφασης 1999/437/ΕΚ (18) σε συνδυασμό με το άρθρο 3 της απόφασης 2008/146/ΕΚ του Συμβουλίου (19).

                     11)

                     Όσον αφορά το Λιχτενστάιν, η παρούσα σύσταση αποτελεί ανάπτυξη των διατάξεων του κεκτημένου του Σένγκεν, κατά την έννοια του πρωτοκόλλου μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν, οι οποίες διατάξεις εμπίπτουν στον τομέα στον οποίο αναφέρεται το άρθρο 1 σημείο Α της απόφασης 1999/437/ΕΚ (20) σε συνδυασμό με το άρθρο 3 της απόφασης 2011/350/ΕΕ (21),

               ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
         Η σύσταση (ΕΕ) 2020/912 του Συμβουλίου, όπως τροποποιήθηκε από τις συστάσεις (ΕΕ) 2020/1052, (ΕΕ) 2020/1144, (ΕΕ) 2020/1186, (ΕΕ) 2020/1551, (ΕΕ) 2020/2169, (ΕΕ) 2021/89, (ΕΕ) 2021/132, (ΕΕ) 2021/767, (ΕΕ) 2021/816, (ΕΕ) 2021/892, (ΕΕ) 2021/992, (ΕΕ) 2021/1085, (ΕΕ) 2021/1170 και (ΕΕ) 2021/1346 σχετικά με τον προσωρινό περιορισμό των μη αναγκαίων ταξιδιών προς την ΕΕ και την πιθανή άρση του εν λόγω περιορισμού, τροποποιείται ως εξής:

                     1)

                     Η πρώτη παράγραφος του σημείου 1 της σύστασης του Συμβουλίου αντικαθίσταται από το ακόλουθο κείμενο:

                                 «1.

                                 Από τις 9 Σεπτεμβρίου 2021 τα κράτη μέλη θα πρέπει να άρουν σταδιακά τον προσωρινό περιορισμό των μη αναγκαίων ταξιδιών προς την ΕΕ με συντονισμένο τρόπο αναφορικά με τους κατοίκους των τρίτων χωρών που απαριθμούνται στο παράρτημα I.»

                     2)

                     Το παράρτημα I της σύστασης αντικαθίσταται από το ακόλουθο κείμενο:

                           «ΠΑΡΑΡΤΗΜΑ Ι
                           Τρίτες χώρες, ειδικές διοικητικές περιοχές και λοιπές οντότητες και εδαφικές αρχές, τους κατοίκους των οποίων δεν θα πρέπει να αφορά ο προσωρινός περιορισμός στα εξωτερικά σύνορα των μη αναγκαίων ταξιδιών προς την ΕΕ:
                           I.   ΚΡΑΤΗ

                                       1.

                                       ΑΥΣΤΡΑΛΙΑ

                                       2.

                                       ΒΟΣΝΙΑ ΚΑΙ ΕΡΖΕΓΟΒΙΝΗ

                                       3.

                                       ΚΑΝΑΔΑΣ

                                       4.

                                       ΙΟΡΔΑΝΙΑ

                                       5.

                                       ΝΕΑ ΖΗΛΑΝΔΙΑ

                                       6.

                                       ΚΑΤΑΡ

                                       7.

                                       ΔΗΜΟΚΡΑΤΙΑ ΤΗΣ ΜΟΛΔΑΒΙΑΣ

                                       8.

                                       ΣΑΟΥΔΙΚΗ ΑΡΑΒΙΑ

                                       9.

                                       ΣΙΓΚΑΠΟΥΡΗ

                                       10.

                                       ΝΟΤΙΑ ΚΟΡΕΑ

                                       11.

                                       ΟΥΚΡΑΝΙΑ

                                       12.

                                       ΟΥΡΟΥΓΟΥΑΗ

                                       13.

                                       ΚΙΝΑ (*1)

                                 II.   ΕΙΔΙΚΕΣ ΔΙΟΙΚΗΤΙΚΕΣ ΠΕΡΙΟΧΕΣ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΗΣ ΚΙΝΑΣ

                                       ΕΔΠ του Χονγκ Κονγκ

                                       ΕΔΠ του Μακάο

                                 III.   ΟΝΤΟΤΗΤΕΣ ΚΑΙ ΕΔΑΦΙΚΕΣ ΑΡΧΕΣ ΠΟΥ ΔΕΝ ΑΝΑΓΝΩΡΙΖΟΝΤΑΙ ΩΣ ΚΡΑΤΗ ΑΠΟ ΤΟΥΛΑΧΙΣΤΟΝ ΕΝΑ ΚΡΑΤΟΣ ΜΕΛΟΣ

                                       Ταϊβάν

                        (*1)  με την επιφύλαξη της επιβεβαίωσης αμοιβαιότητας"

            Βρυξέλλες, 9 Σεπτεμβρίου 2021

                  Για το Συμβούλιο

                  Ο Πρόεδρος

               G. DOVŽAN

            (1)  ΕΕ L 208I της 1.7.2020, σ. 1.

            (2)  ΕΕ L 230 της 17.7.2020, σ. 26.

            (3)  ΕΕ L 248 της 31.7.2020, σ. 26.

            (4)  ΕΕ L 261 της 11.8.2020, σ. 83.

            (5)  ΕΕ L 354 της 26.10.2020, σ. 19.

            (6)  ΕΕ L 431 της 21.12.2020, σ. 75.

            (7)  ΕΕ L 33 της 29.1.2021, σ. 1.

            (8)  ΕΕ L 41 της 4.2.2021, σ. 1.

            (9)  ΕΕ L 165I της 11.5.2021, σ. 66.

            (10)  ΕΕ L 198 της 4.6.2021, σ. 1.

            (11)  ΕΕ L 221 της 21.6.2021, σ. 12.

            (12)  ΕΕ L 235 της 2.7.2021, σ. 27.

            (13)  ΕΕ L 255 της 16.7.2021, σ. 3.

            (14)  ΕΕ L 306 της 31.8.2021, σ. 4.

            (15)  ΕΕ L 182 της 21.5.2021, σ. 1.

            (16)  Απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 64 της 7.3.2002, σ. 20).

            (17)  ΕΕ L 176 της 10.7.1999, σ. 31.

            (18)  ΕΕ L 53 της 27.2.2008, σ. 52.

            (19)  Απόφαση 2008/146/ΕΚ του Συμβουλίου, της 28ης Ιανουαρίου 2008, για τη σύναψη εξ ονόματος της Ευρωπαϊκής Κοινότητας της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν (ΕΕ L 53 της 27.2.2008, σ. 1).

            (20)  ΕΕ L 160 της 18.6.2011, σ. 21.

            (21)  Απόφαση 2011/350/ΕΕ του Συμβουλίου, της 7ης Μαρτίου 2011, για τη σύναψη, εξ ονόματος της Ευρωπαϊκής Ένωσης, του πρωτοκόλλου μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν, όσον αφορά την κατάργηση των ελέγχων στα εσωτερικά σύνορα και την κυκλοφορία των προσώπων (ΕΕ L 160 της 18.6.2011, σ. 19).


title: Σύσταση τησ Ευρωπαϊκησ Κεντρικησ Τραπεζασ της 7ης Σεπτεμβρίου 2021 προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banca d’Italia (ΕΚΤ/2021/41) 2021/C 370/01

text:
               15.9.2021

               EL

               Επίσημη Εφημερίδα της Ευρωπαϊκής Ένωσης

               C 370/1

      ΣΥΣΤΑΣΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
      της 7ης Σεπτεμβρίου 2021
      προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banca d’Italia
      (ΕΚΤ/2021/41)
      (2021/C 370/01)
      ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,
      Εκτιμώντας τα ακόλουθα:

                  (1)

                  Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

                  (2)

                  Η θητεία της BDO Italia S.p.A.,, έως πρότινος εξωτερικού ελεγκτή της Banca d’Italia, έληξε με το πέρας του ελέγχου για το οικονομικό έτος 2020. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2021.

                  (3)

                  Η Banca d’Italia επέλεξε την Deloitte & Touche S.p.A. ως εξωτερικό της ελεγκτή για τα οικονομικά έτη 2021 έως 2022,

            ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
      Συνιστάται ο διορισμός της Deloitte & Touche S.p.A. ως εξωτερικού ελεγκτή της Banca d’Italia για τα οικονομικά έτη 2021 έως 2022.

         Φρανκφούρτη, 7 Σεπτεμβρίου 2021.

               Η Πρόεδρος της ΕΚΤ

            Christine LAGARDE